Document ID: 31976R1520

Uredba Sveta (EGS) št. 1520/76
z dne 24. junija 1976
o uvozu trde pšenice s poreklom iz Maroka
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti členov 43 in 113 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ker sta bila Sporazum o sodelovanju med Evropsko gospodarsko skupnostjo in Kraljevino Maroko in Začasni sporazum [2] o predčasnem izvajanju nekaterih določb Sporazuma o sodelovanju v zvezi s trgovino z blagom podpisana 27. aprila 1976;
ker člen 16 Sporazuma o sodelovanju in člen 9 Začasnega sporazuma predvidevata poseben režim za uvoz trde pšenice s poreklom iz Maroka, ki sodi v podštevilko 10.01 B Skupne carinske tarife; ker izvajanje tega režima zahteva, da se sprejmejo izvedbena pravila,
SPREJEL NASLEDNJO UREDBO:
Člen 1
Prelevman, ki se uporablja za uvoz v Skupnost trde pšenice s poreklom iz Maroka, ki sodi v podštevilko 10.01 B Skupne carinske tarife in se pripelje neposredno iz Maroka v Skupnost, je prelevman, določen na podlagi člena 13 Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita [3], zmanjšana za 0,5 obračunske enote na tono.
Člen 2
Režim, predviden v tej uredbi, se uporablja z veljavnostjo od datuma začetka veljavnosti Začasnega sporazuma med Evropsko gospodarsko skupnostjo in Kraljevino Maroko.
Člen 3
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. junija 1976

Labels: 3
18
15
17